CELEX: 62012CA0327
Language: ro
Date: 2013-12-12 00:00:00
Title: Cauza C-327/12: Hotărârea Curții (Camera a patra) din 12 decembrie 2013 (cerere de decizie preliminară formulată de Consiglio di Stato — Italia) — Ministero dello Sviluppo Economico, Autorità per la Vigilanza sui Contratti Pubblici di lavori, servizi e forniture/Soa Nazionale Costruttori — Organismo di Attestazione Spa (Articolul 101 TFUE, 102 TFUE și 106 TFUE — Întreprinderi publice și întreprinderi cărora statele membre le acordă drepturi speciale sau exclusive — Întreprinderi care au sarcina de a gestiona servicii de interes economic general — Noțiuni — Organisme însărcinate cu verificarea și certificarea respectării condițiilor impuse de lege de către întreprinderile care realizează lucrări publice — Articolul 49 TFUE — Libertatea de stabilire — Restricție — Justificare — Protecția destinatarilor serviciilor — Calitatea serviciilor de certificare)

22.2.2014   
            
            
               RO
            
            
               Jurnalul Oficial al Uniunii Europene
            
            
               C 52/15
            
         Hotărârea Curții (Camera a patra) din 12 decembrie 2013 (cerere de decizie preliminară formulată de Consiglio di Stato — Italia) — Ministero dello Sviluppo Economico, Autorità per la Vigilanza sui Contratti Pubblici di lavori, servizi e forniture/Soa Nazionale Costruttori — Organismo di Attestazione Spa
   (Cauza C-327/12) (1)
   
   (Articolul 101 TFUE, 102 TFUE și 106 TFUE - Întreprinderi publice și întreprinderi cărora statele membre le acordă drepturi speciale sau exclusive - Întreprinderi care au sarcina de a gestiona servicii de interes economic general - Noțiuni - Organisme însărcinate cu verificarea și certificarea respectării condițiilor impuse de lege de către întreprinderile care realizează lucrări publice - Articolul 49 TFUE - Libertatea de stabilire - Restricție - Justificare - Protecția destinatarilor serviciilor - Calitatea serviciilor de certificare)
   2014/C 52/24
   Limba de procedură: italiana
   
      Instanța de trimitere
   
   Consiglio di Stato
   
      Părțile din procedura principală
   
   
      Reclamanți: Ministero dello Sviluppo Economico, Autorità per la Vigilanza sui Contratti Pubblici di lavori, servizi e forniture
   
      Pârâtă: Soa Nazionale Costruttori — Organismo di Attestazione Spa
   
      Cu participarea: Associazione nazionale Società Organismi di Attestazione (Unionsoa), SOA CQOP SpA
   
      Obiectul
   
   Cerere de decizie preliminară — Consiglio di Stato — Interpretarea articolelor 101, 102 și 106 TFUE — Noțiunile „întreprinderi publice și întreprinderi cărora [statele membre] le acordă drepturi speciale sau exclusive” și „întreprinderi care au sarcina de a gestiona serviciile de interes economic general” — Organisme însărcinate să verifice și să certifice respectarea condițiilor impuse de lege de către întreprinderile care realizează lucrări publice — Reglementare națională care impune acestor organisme tarife minime
   
      Dispozitivul
   
   Articolele 101 TFUE, 102 TFUE și 106 TFUE trebuie interpretate în sensul că nu se opun unei reglementări naționale precum cea în discuție în litigiul principal care impune societăților care au calitatea de organisme de atestare (Società Organismi di Attestazione) un regim de tarife minime pentru serviciile de certificare furnizate întreprinderilor care doresc să participe la proceduri de atribuire a contractelor de lucrări publice.
   O astfel de reglementare națională constituie o restricție privind libertatea de stabilire în sensul articolului 49 TFUE, dar este de natură să asigure realizarea obiectivului de protecție a destinatarilor serviciilor menționate. Revine instanței de trimitere sarcina să aprecieze dacă, ținând cont mai ales de modul de calcul al tarifelor minime, în special în funcție de numărul de categorii de lucrări pentru care este întocmit certificatul, reglementarea națională menționată nu depășește ceea ce este necesar pentru atingerea acestui obiectiv.
   
      (1)  JO C 295, 29.9.2012.